tomron87/hebrew-wikipedia-sentences-corpus huggingface dataset:
אלפא-סינוקלאין הוא בראש ובראשונה חלבון נוירונלי אך נמצא גם בתאי גלייה.
הימצאות האלפא-סינוקלאין בגרעיני הנוירונים שבמוחות היונקים רומז על תפקיד האלפא-סינוקלאין בגרעין של התא.
עם זאת הוא נמצא בעיקר בקצוות הטרום-סינפטיים, גם כשהוא חופשי וגם כשהוא קשור לקרום התאי.
בכל רגע נתון 15% מאלפא-סינוקלאין שבנוירונים קשור לקרום התא.
מאוחר יותר נמצא כי אלפא סינוקלאין ממוקם במיטוכונדריות הנוירונליות.
הוא מתבטא בצורה מוגברת במיטוכונדריה של פקעת ההרחה (Olfactory bulb), ההיפוקמפוס, הסטריאטום ובתלמוס, אזורים שהם עתירים גם באלפא-סינוקלאין ציטוזולי.
אולם קליפת המוח והמוחון מהווים יוצאים מן הכלל, בכך שמכילים הרבה מאוד אלפא-סינוקלאין ציטוזולי ורמות נמוכות מאוד של אלפא-סינוקלאין מיטוכונדרי.
הוכח כי אלפא סינוקלאין מתמקם בקרום הפנימי של המיטוכונדריות ושההשפעה המעכבת של אלפא-סינוקלאין על הפעילות I המורכבת בשרשרת הנשימה היא תלוית מנה.
כמו כן הועלתה הסברה שהאלפא-סינוקלאין במיטוכונדריות מתבטא באופן שונה באזורים מוחיים שונים ושרמות הרקע של האלפא- סינוקלאין עלולות להפריע לתפקוד המיטוכונדריה ולהביא נוירונים מסוימים לניוון.
לפחות שלושה איזופורמים של סינוקלאין נוצרים דרך שחבור חלופי.
הצורה הנפוצה ביותר של החלבון והנחקרת ביותר, היא החלבון בעל אורך מלא של 140 חומצות אמינו.
איזופורמים אמרים הם אלפא-סינוקלאין-126 החבר שאריות 41–54 עקב חוסר האקסון 3 (exon 3); ואלפא=סינוקלאין 112 החסר שארית 103–130 שנוצר עקב חוסר אקסון 5.
בעזרת ספקטרומטריית מסה המבוססת על ניידות יונים (IMS-MS) בעלת רזולוציה גבוהה על אלפא-סינוקלאין מטוהר בעזרת HPLC in vitro נמצא כי אלפא -סינוקלאין יכול להיות אוטופרוטאוליטי, כלומר לפרק את עצמו תוך היווצרות מגוון של קטעים קטנים.
ייתכן כי תוצרים אוטופרוטאוליטים כאלה ממלאים תפקיד כחומרי ביניים או קואנזימים בצבירת האלפא-סינוקלאין in vivo.
אלפא-סינוקלאין נחשב לחלבון בעל מבנה פנימי משובש, כלומר חסר מבנה תלת-ממדי יחיד ויציב.
נכון לשנת 2014 דיווחים רבים רמזו על קיומם של מבנים חלקיים או של מצבים אוליגומריים מובנים בתוך מבנה התמיסה של אלפא-סינוקאלין, אפילו בהיעדרם של ליפידים.
מגמה זו נתמכת גם על ידי מספר רב של מדידות של מולקולות בודדות באמצעות מלקחיים אופטיים על עותקים בודדים של אלפא-סינוקלאין מונומרי ועל דימרים או טטרמרים חלבוניים מחוזקים קוולנטית.
המבנה הראשוני של אלפא-סינוקלאין מחולק בדרך כלל לשלושה מתחמים שונים:
שיירי 1–60 - עם זיקה חזקה לקרום התא:
קצה אמיני אמפיפאתי שבו בולטים ארבעה שיירי-11 חוזרים, הכוללים רצף הסכמה KTKEGV.
לרצף זה נטייה מבנית לסליל אלפא, הדומה לזו של מתחמים המקשרים אפוליפיופרוטאינים.
שיירי 61–95: אזור מרכזי הידרופובי, הכולל את "המרכיב הלא-אמילואידדי בטא" (non-amyloid-β component (NAC, המעורב בצבירת חלבונים.
שיירי 96–140: אזור בעל חומציות גבוהה ועתיר-פרולין - ללא נטייה מבנית ייחודית
באוכלוסייה בדידה של קצוות טרום- סינאפטיים במוח בעת תקופה של סידור סינפטי מחדש נמצא ויסות-מעלה של אלפא-סינוקלאין.
מחקרים הצביעו על אינטראקציה משמעותית בין אלפא סינוקלאין לטובולין ואלפא-סינוקלאין מסוגל לפעול לפעמים כחלבון העשוי להלוות למיקרוטובולים, כמו חלבון טאו.
לפי מחקרים נוספים ייתכן כי אלפא-סינוקלאין יכול לפעול כחלבון סוכך ("שפרון" מולקולרי) ביצירת קומפלקסים SNARE.
הוא נקשר בעיקר לפוספוליפידים של קרום התא דרך תחום הקצה האמיני ולסינפטוברווין-2 דרך הקצה הקרבוקסילי, ומעורבותו חשובה בפעילות הסינפטית.
הצטברו עדויות כי אלפא-סינוקלאין מעורב בתפקוד מערכת גולג'י של הנוירון ובמעברי הבועיות.
לכאורה אלפא-סינוקלאין הוא חיוני להתפתחות הנורמלית של התפקודים הקוגניטיביים.
עכברי נוקאאוט עם אינאקטיבציה ממוקדת של התבטאות האלפא-סינוקלאין סובלים מפגיעה בלמידה המרחבית ובזיכרון העבודה.
מחד קיימים נתונים על האינטראקציה של אלפא-סינוקלאין עם קרום התא ועל מעורבותו בהרכב הקרום ומחזור שלו.
מסריקת גנום השמרים נמצא כי מספר גנים המעורבים בחילופי החומרים הליפידים ממלאים תפקיד ברעילות של האלפא-סינוקלאין.
מאידך, רמת ההתבטאות של אלפא-סינוקלאין משפיעה על צמיגות ועל הכמות היחסית של חומצות השומן בדו-השכבה הליפידית.
אלפא-סינוקלאין נקשר במישרין עם קרומי הליפידים, תוך התחברות לשטחים הטעונים שלילית של פוספוליפידים.
הוא יוצר מבנה מורחב הליקלי על בועיות קטנות.
אלפא-סינוקלאין נראה יוצר חלקיקים דמויי-דיסקה ליפידיים הדומים לאפוליפופרוטאינים.
היו מחקרים שתמכו באפשרות של פעילות נוגדת חימצון של האלפא-סינוקלאין בקרום.
הוכח שאלפא-סינוקלאין נכנס לאינטראקציה עם:
בזמנו נחשב אלפא-סינוקלאין לחלבון מסיס בלתי מובנה.
עם זאת צורות שלו שלא עברו מוטציה יוצרות טטרמר מקופל יציב עמיד בפני צבירה.
אף על פי שנתון זה שוחזר והורחב בכמה מעבדות, הוא עדיין שנוי במחלוקת.
עם זאת אלפא-סינוקלאין מצטבר כדי ליצור פיברילים (סיבונים) בלתי מסיסים במצבים פתולוגיים המתאפיינים בקיומם של גופי לוי, כדוגמת מחלת פרקינסון, הקהיון עם גופי לוי והאטרופיה המערכתית הנפוצה.
האלפא-סינוקלאין הוא המרכיב המבני הראשוני של סיבוני גופי לוי.
לעיתים מכילים גופי לוי חלבון טאו.
אולם אלפא-סינוקלאין והחלבון טאו מהווים קבוצות משנה שונות של פילמנטים (חוטונים) בתוך אותם גופי הסגר.
ניתן למצוא פתולוגיה של אלפא-סינוקלאין גם במקרים ספורדיים ומשפחתיים של מחלת אלצהיימר.
מנגנון הצבירה של אלפא-סינוקלאין אינו ברור.
קיימות הוכחות לצורת ביניים עתירת משטחי בטא היכולה לבשר את הצבירה ובסופו של דבר קודמן של גופי לוי.
מחקר יחיד משנת 2008 רמז כי אלפא סינוקלאין קיים כתערובת באיזון של קונפורמר בלתי מובנים, של מבני סליל אלפא ועתירי משטח בטא.
מוטציות או של בופר הידועים כמשפרים את הצבירה מגבירים בצורה ניכרת את כמות הקופנורמרים בטא.
ממצא זה מצביע כי זו קונפורמציה הקשורה לצבירה פתולוגית.
בין האסטרטגיות בטיפול הסינוקלאינופאתיות נשקל השימוש במעכבים של צבירת אלפא-סינוקלאין.
הוכח למשל כי מולקולה קטנה של קומינאלדהיד מעכב פיברילציה של אלפא-סינוקלאין.
במחלות אלה יש חשד במעורבות הנגיף אפשטיין בר.
במקרים נדירים של צורות משפחתיות של מחלת פרקינסון, קיימת מוטציה בגן המקודד את אלפא סינוקאלין.
דווח על השפעה של מוטציות מסוימות בשלבי ההתחלה וההגברה של תהליך הצבירה.
דופליקציה וטריפליקציה של הגן נראות כסיבה נדירה של מחלת פרקינסון במשפחות אחרות, אך יותר שכיחה מהמוטציות הנקודתיות.
מכאן ההשערה כי מוטציות מסוימות של אלפא סינוקלאין עלולות לגרום לפיברילים דמויי-אמילואיד התורמים להיווצרות מחלת פרקינסון.
ייתכן כי צורת פריונית של החלבון אלפא-סינוקלאין היא הסוכן הפתוגני של מחלת האטרופיה המערכתית הנפוצה.
אלפא 15 HP (באיטלקית: Alfa 15 HP) היא מכונית משפחתית בסגנון מכונית עידן פליז בתצורת טורפדו - קבריולה, אשר יוצרה על ידי חברת אלפא רומאו האיטלקית (בשנת 1911 חברת "אלפא רומיאו" הייתה קרויה "A.L.F.A.") אשר יוצרה בין השנים 1911–1913.
מנוע קדמי - אנכי אורכי, בלוק ראשי קבוע ברזל יצוק
בלמים: קדמיים - בלמי תוף מכניים, אחוריים - אין
מיתלים - חזית: סרן קשיח, קפיץ עלים אליפטיים חצי-אליפטיים.
אחורי: קפיץ עלים רבעוניים וחצי אליפטיים
2 גלגלים רזרביים - מאחור
האי אלפא המכונה גם האי הודוברו (Isla Huidobro) הוא אי קטן השוכן בין האי אפסילון והאי דלתא, באזור איי מלכיור, בארכיפלג פאלמר, שלמול חופי חצי האי האנטארקטי שבאנטארקטיקה.
האי התגלה על ידי סקרי דיסקברי בשנת 1927.
האי נקרא על שמה של האות אלפא - האות הראשונה של האלפבית היווני - בדומה לאיים רבים סמוכים הנקראים על שמות אותיות האלפבית היווני.
אלפא 12 HP (באיטלקית: Alfa 12 HP) היא מכונית פתוחה בסגנון מכונית עידן פליז בתצורת טורפדו – קבריולה, אשר יוצרה על ידי חברת אלפא רומאו האיטלקית (בשנת 1911 חברת "אלפא רומיאו" הייתה קרויה "A.L.F.A.") אשר יוצרה בין השנים 1910–1911.
סך הכול יוצרו 50 יחידות.
בראש פרויקט הייצור עמד "Giuseppe Merosi" .
מרכב רכב עם צלעות וקורות רוחב מפלדה בצורת "C"
6-4 מושבים (קיימות 2 גרסאות: 4 מושבים, ו-6 מושבים).
מערכת הצתה – מגנט במתח גבוה.
מנוע קדמי – אנכי אורכי, בלוק ראשי קבוע ברזל יצוק, גל ארכובה עם שלוש תומכות.
תיבת הילוכים: ידנית 3 הילוכים.
מתלים: מתלה קדמי: עם סרן קשיח, קפיצי עלים חצי אליפטיים, ללא בולמים / מתלה אחורי: עם סרן קשיח, קפיצי עלים חצי אליפטיים, ללא בולמי זעזועים.
בלמים קדמיים: נעדרים / אחוריים: תוף עם שליטה באמצעות יד הנהג ובדוושה.
מחיר היחידה עמד על 9,500 לירה איטלקית (שנת 1910, איטליה).
"אלפא 12 HP" הייתה האלפא רומיאו הראשונה, ששימשה רשמית במרוצי מכוניות.
"אלפא 12 HP" השתתפה בתחרויות הסדירות הראשונה של מודנה בשנת 1911, במירוץ של 1500 ק"מ שנערך במשך שבוע מבלי לבצע התערבויות מכניות במכוניות.
דגם "אלפא 12 HP" הקדים בשבועות אחדים את דגם "ALFA 24 HP" שהשתתף ב- מרוץ סיבולת למרחק ארוך למכוניות ספורט טארגה פלוריו.
האלפא או EL/M-2258 ALPHA, היא מערכת מכ"ם AESA (ראשי תיבות באנגלית: Active Electronically Scanned Array , בעברית: מערך תר אלקטרונית פעיל) רב-תכליתי לשימוש על גבי כלי שיט, המפותח ומיוצר על ידי מפעל אלתא של התעשייה האווירית.
המערכת מיועדת לספינות בינוניות כמו קורבטה או פריגטה.
המכ"ם פועל בטווח תדרי S-Band, ומייצר מספר רב של אלומות הסורקות בו-זמנית אזורים שונים.
המערכת מיועדת למגוון רחב של משימות בו-זמנית: גילוי וסיווג מטרות ימיות ואוויריות, עקיבה אחר מספר רב של מטרות, הנחיית נשק ועוד.
המערכת מכסה אזימוט של 360 מעלות.
1,700 ק"ג - לגרסה בעלת טווח מוארך
1,500 ק"ג - לגרסה בעלת טווח מוארך
400 ק"מ - לגרסה בעלת טווח מוארך
הקורבטות מסדרת רשף - עתידי
אלפא-בנק הוא הבנק הפרטי הגדול ביותר ברוסיה, שתופס את המקום הרביעי במונחי נכסים.
בשוק ההלוואות הקמעונאיות אלפא-בנק תופס את המקום ה-3 עם נתח שוק של 4.7%, כאשר המקום ה-3 עם נתח של 11.7% הוא שוק כרטיסי האשראי.
יש לבנק 486 משרדים (הראשי נמצא במוסקבה), 7.3 מיליון לקוחות פרטיים פעילים ו-631 אלף לקוחות עסקיים פעילים (לפי תוצאות 2020).
יותר מ-75% ממניות הבנק נמצאות בבעלות אלפא גרופ: למעשה, חבילה הזו היא בבעלות או בשליטה ישירה של מיכאיל פרידמן (32.86%), גרמן חאן (20.97%) ואלכסיי קוזמיצ'ב (16.32%); שאר המניות בבעלות יחידים, כולל יו"ר מועצת פיוטר אוון (12.40%) ואנדריי קוסוגוב (3.67%).
"אלף נשיקות לך, אהובתי" היא בלדה עברית שכתב אבשלום פיינברג על שני דפים ב-18 באוקטובר 1910. לדברי רבקה אהרנסון, הבלדה נכתבה עליה, אף על פי שבני הזוג הכירו רק בחודש דצמבר של אותה שנה.
זהותה של הגברת שעליה נכתבה הבלדה לא התגלתה מעולם, אך ייתכן שהוא הקדיש לה אותה לאחר שהם הכירו.
עם זאת, אהבתם של בני הזוג לא התממשה מעולם.
עם פרוץ מלחמת העולם הראשונה אהרונסון נשלחה על ידי משפחתה אל מחוץ ליישוב העברי, ופיינברג נהרג בינואר 1917 ברפיח, שחצי האי סיני, בקרב יריות מול חיילים עות'מאנים.
ב-1986 התפרסם השיר "אלף נשיקות", בביצועו של יהורם גאון.
השיר, שנכתב על ידי מירית שם אור והולחן על ידי צביקה פיק, מבוסס על בלדה זו.
כך גומרים האוֹהבים את כל כל המכתבים שלאהוּבותיהם
כך מתחיל אני את מכתבי אליך, אהובתי.
ראשית-כל הייתי שם נשיקה גדולה על מצחך הלבן, כמו קשר באמצע המצח.
ומהנשיקה הזאת היו יוצאות הרבה-הרבה נשיקות אחרות בעיגול על המצח הזך ועל התלתלים השחורים כמו כותרת של נשיקות כמו ששׂמות למען התיפּוֹת היפות מחרוזה של פנינים.
ואחרי-כן הייתי לוחש לך בשני פרחי צדף ורוֹד, אזניך, שני סודות קצרים ומתוקים שהדם מצלצל עד אמצע הלב.
ובשפתי הייתי מחליק את ריסיך ועפעפּיך.
ואחרי זאת אני שם שתי נשיקות עגולות ומהירות ומצלצלות על שתי עיניך, כאשר שותים למען רווֹת כוס-יין בצמא בקיץ.
ועתה צריך להעמיק בגומות לחייך, לחפור ולחפור, וגם את הצלוחית הקטנטונת שבּקצה סנטרך הקטן.
ואחר צריך לאסוף את שפתותיך הוורודות אל תוך פי, ולשאוף ולשאוף ולנשום נשיקה עד אפס-כוח, עד שימלא החזה ולא ישאר שם מקום גם כחוט-השערה.
ועל צווארך השלגי, הזך, הרם והגמיש כצוואר הבּרבּוּר, ושתנועותיו מושכות ועדינות כתנועות ילדות-המים, צריך לשים חוטים-חוטים, מחרזות-מחרזות של נשיקות עד כדי לכסותו, וצריך לרדת עד השוּחה הקטנה שבּקצה הצוואר, שם במקום שהשמלה הטיפשה והמרשעת מכסה את הכל…
ועל מפרקתך זכת-אור וכתפיך, ברד של נשיקות.
ועתה שים אשים ראשי על חזך ומצאתי את הנקודה המדויקה אשר שם דופק לבּך, ושמתי שפתי מולו, ודרך שמלותיך והעור והבּשר והדם והגידים אשאב בכוח את הלב ואמשכנו אלי ואַמהיר דפיקותיו, ריקודיו, כירכוריו: תק, תק-תק, תק-תק-תק.
ובגניבה על ברכיך הקטנות נשיקות.
ונשיקה על כל פרקה מפרקות אצבעותיך הלבנות והקטנות, שאין מקום עליהן בעד כל גודל שפתי הזוללות, וצמידי נשיקות על ידיך; ואל השרווּלים אתגנב ונשיקות על זרועותיך המבושמות והרעננות, חבלי אהבה לבנים.
ונשיקות לכל אחת מתנועותיך המקסימות, מצהלותיך המרנינות וגם נשיקות תנועות בלי מטרה ובלי תאוה בוערת, כאשר ישליכו פרחים על כלה עוברת.
והנה כוּסית בנשיקות, אהובתי, והנשיקות תשע-מאות תשעים-ותשעה נשיקות.
ועוד אחת נשארה נשיקה, רק אחת, וצריך שאֶשק הנשיקה האחרונה הזאת, ויהי-מה!
ועכשיו רום התאוה, פסגת החשק.
איה, איה אהובתי מעיין האור המותח על כל אבריך, על כל תנועותיך, על כל מבטיך, את עדנת השמיים וקסם האור, אייהו מלא-אור מעיין האור?
את המעיין הזה הייתי רוצה למצוא ולשים שפתי בו, להדביק פי במעיין האור ולשתות עד רווֹת, וזאת היתה נשיקת האלף.
אבל השמיים אינם בעד עיני החוטאות, האור איננו בעד שפתי הטמאות, הארציות, הסובאות, ועל כן תצרב נצח הנשיקה האי-אפשרית הזאת את שפתי ותעיק עד מוות את חזי התאֵב.
ועל כן אלף הנשיקות חסרות הן אהובתי, רק תשע-מאות תשעים-ותשע נשיקות יפתי.
אלף נשיקות קטנות הוא סרט דרמה ישראלי משנת 1982 בתסריט ובימוי של מירה רקנאטי, עם רבקה נוימן, דינה דורון וגדי רול בתפקידים הראשיים.
התסריט הוא על אם ובתה המתמודדות כל אחת בדרכה עם סוד הבגידה של האב / בעל לאחר שנפטר.
הסרט התקבל לפסטיבל הקולנוע בקאן במסגרת "מבט מסוים" והיה מועמד לסרט הטוב ביותר בפסטיבל הקולנוע הבינלאומי בשיקגו.
אלמה לויתן (רבקה נוימן) היא מעצבת אופנה, גרה ביפו ועובדת בחנות גדולה לבגדי נשים בדיזנגוף סנטר ביחד עם חברתה נילי (נירית ירון).
אביה דוד נפטר והיא מגיעה לבית החולים עם נילי כדי לקבל את בגדיו וחפציו ולבקר באותו זמן את אמה רותה (דינה דורון) שמאושפזת בחשד להתקף לב.
היא מראה לרותה את השעון של אביה ומגלה לה שדוד נפטר.
דוד היה צייר חובב ובאחת הגלריות מגלה אלמה ציורים שלו עם הקדשה לאישה בשם מארה.
בחיפוש קצר היא מוצאת את מארה (רינה אוטיצ'ל) בעלת מספרה ולה בן בשם מיקה (גדי רול).
מסתבר שלאביה הייתה מאהבת במשך שנים והיא ורותה לא ידעו על כך דבר.
היא מגלה זאת לאמה שדורשת שתפסיק מגע עם מארה ומיקה.
רותה בטוחה שמיקה הוא בנו של דוד אבל האמת היא שמארה הגיעה לישראל לבדה כשבנה היה בן שלוש ודוד לויתן תמך בה כל הזמן.
מיקה מחזר אחרי אלמה אבל יש לה באותו זמן חבר בשם אורי (דורון תבורי) אתו היא מקיימת יחסים.
רותה עוברת משברים נפשיים שמשפיעים על הקשר שלה עם אלי (נסים זוהר).
בשלב מסוים היא עוזבת הכל ונוסעת לפריז להתאוורר אבל לבסוף חוזרת.
אלמה עוזבת את אורי ומחזקת את הקשר עם מיקה.
שם השחקן/יתשם הדמותהערותרבקה נוימןאלמה לויתןדינה דורוןרותה לויתןגדי רולמיקהרינה אוצ'יטלמארהאימו של מיקהניסים זוהראלידורון תבוריאורינירית ירוןניליכוכבה הרריאסתרעוזרתדפנה רקנאטידפנה (בת שכנים)בתה של הבמאיתשפרה מילשטייןשרהשכנה
אנדראה דה פיליפי (באיטלקית: Andrea De Filippi; נולד ב-22 באוגוסט 2000), ידוע בשם הבמה אלפא, הוא זמר וראפר איטלקי.
דה פיליפי גדל ברובע קוארטו דיי מילה בג'נובה.
אביו עובד כאח מוסמך בבית חולים ואמו כפסיכולוגית.
במקור הוא רצה להיות רופא לפני שגילה מוזיקה.
בגיל 8 החל לנגן על גיטרה ופסנתר.
מאוחר יותר נרשם ללימודי כלכלה וניהול לאמנויות, תרבות ותקשורת באוניברסיטת בוקוני.
עם זאת, הוא נשר מלימודיו על מנת להתמקד בקריירה המוזיקלית שלו.
בשנת 2020 כתב את "Sul più bello", שיר הנושא של הקומדיה רומנטית Out of My League.
בשנת 2023 דורג שירו "Bellissimissima" במקום הרביעי במצעד הסינגלים האיטלקי.
דה פיליפי היה אחד משלושים האמנים שהתחרו בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה.
שירו לתחרות, "", סיים בערב המגמר במקום העשירי.
שם פרטים מיקומי שיא ITA Before Wanderlust יצא לאור: 13 בדצמבר 2019
פורמט: הורדה דיגיטלית, סטרימינג 20 Nord יצא לאור: 14 במאי 2021
חברת תקליטים: ארטיסט פירס, ונדרלוסט סוסייטי
פורמט: הורדה דיגיטלית, סטרימינג, אריך-נגן, תקליטור 14 Non so chi ha creato il mondo ma so che era innamorato יצא לאור: 16 בפברואר 2024
פורמט: הורדה דיגיטלית, סטרימינג, אריך-נגן, תקליטור 4
שם פרטים Mondo Immobile Mixtape יצא לאור: 15 בינואר 2017
פורמט: הורדה דיגיטלית, סטרימינג Alfa-Omega יצא לאור: 14 באוקטובר 2017
אלף פרויסן (בנורווגית: Alf Prøysen; 23 ביולי 1914 - 23 בנובמבר 1970) היה סופר, משורר, מחזאי, פזמונאי ומוזיקאי נורווגי.
פרויסן כתב ספרים, שירים ומחזות ועבד בעיתונות, ברדיו ובטלוויזיה בנורווגיה.
הוא ידוע בעולם בעיקר בזכות סדרת ספרי הילדים של גברת פלפלת (בנורווגית: Teskjekjerringa) אשר תורגמו לשפות רבות.
אלף פרויסן נולד ב-1914 בשם אלף אולאפסן ברינגסקר אשר במחוז הדמרק שבמזרח נורווגיה.
הוא גדל בחווה קטנה בשם "פרויסן" שנקראה על שם ממלכת פרוסיה.
הוריו, אולף אנדראסן ויולי מתיאסדאטר, היו חקלאים ואלף היה הילד הצעיר מבין ארבעת ילדיהם.
ילדותו של פרויסן בחווה הצנועה של משפחתו השפיעה באופן ניכר על יצירותיו בבגרותו.
שיריו וסיפוריו עוסקים לעיתים רבות באופן אמפתי בחיי היומיום באזורי הכפר של נורווגיה אשר דומים במיוחד לאזור בו הוא גדל.
פרויסן החל לעבוד כסופר בשנות ה-40 של המאה ה-20. בתחילה הוא כתב בעיקר סיפורים קצרים, שירים ומחזות.
ספרו הראשון של פרויסן, Dørstokken heme, אשר פורסם ב-1945, היה אוסף של סיפורים קצרים שעסק בין היתר באתגרים של החיים באזור הכפר.
ב-1950 פרסם את הרומן היחיד שלו "Trost i taklampa" אשר זכה להצלחה רבה ולימים הפך למחזה פופולרי.
בנוסף הוא כתב גם לתוכניות רדיו לילדים והופיע בטלוויזיה הנורווגית.
פרויסן הפך לפופולרי במיוחד בנורווגיה במהלך שנות ה-50 וה-60. במהלך תקופה זו הוא התמקד במיוחד בכתיבת תסריטים, הופעה בתוכניות טלוויזיה, וביצירת תוכניות רדיו לילדים.
הסיפורים של גברת פלפלת התפרסמו במקור במגזין ובשנת 1956 הם פורסמו לראשונה במהדורת ספר.
הסיפורים תורגמו לאורך השנים לשפות רבות ובשנות ה-80 אף נוצר עיבוד אנימה לסדרת הספרים.
אלף פרויסן מת מסרטן ב-23 בנובמבר 1970, בהיותו בן 56, והוא נקבר באוסלו.
בשנת 1948 פרויסן התחתן עם אלזה סטורהאוג.
אלפא הוא סרט דרמה והרפתקאות אמריקאי משנת 2018 בבימויו של אלברט יוז, ונכתב על ידי דניאל סבסטיאן ווידהאופט.
בסרט מככבים קודי סמית-מקפי, יוהנס הוקור יוהנסון ונטסיה מלתה בתפקידים הראשיים.
העלילה מתרחשת בתקופה הפרה-היסטורית ומספרת את סיפורו של נער שמפתח קשר יוצא דופן עם זאב פצוע בזמן שהוא מנסה לשרוד בטבע הפראי.
הסרט צולם בתקציב של 51 מיליון דולר והכניס 99.6 מיליון דולר ברחבי העולם.
הסיפור מתרחש בעידן הפרהיסטורי, ומתמקד בנער בשם קדה, בנם של מנהיג שבט לקטים וציידים.
במהלך מסע ציד טקסי, קדה נפצע ונופל מצוק, והשבט שלו מאמין שהוא מת.
עם זאת, קדה שורד ומוצא את עצמו בודד בעולם הפראי.
בעודו מנסה למצוא את דרכו חזרה הביתה, הוא נתקל בזאב פצוע ומפתח איתו קשר מיוחד.
השניים לומדים לסמוך זה על זה ומתמודדים יחד עם האתגרים הרבים שמציב בפניהם הטבע.
במהלך המסע, קדה מבין את חשיבות האמפתיה והחברות בעבור ההישרדות והחיים, והסרט מציג את האבולוציה של הקשר בין האדם לזאב והפיכתו לידיד קרוב.
קודי סמית-מקפי בתפקיד קדה - הנער שמפתח קשר עם זאב
יוהנס האוקור יוהאנסון בתפקיד טאו - אביו של קדה, מנהיג השבט
נטסיה מלתה בתפקיד רו - דמות נוספת בשבט
מרצין קובאלקזיק בתפקיד סיגמה - חבר בשבט הציידים
ינס הולטן בתפקיד זי - חבר בשבט הציידים
ליאנור וארלה בתפקיד המרפאה - שאמאנית השבט
מרסדס דה לה זרדה בתפקיד נו - חברת השבט הצעירה
ספנסר בוגרט בתפקיד קפא - חבר השבט
מורגן פרימן בתור המספר (קריינות רקע)
באתר Rotten Tomatoes הסרט זכה לציון 79% בהתבסס על 140 ביקורות.
הקונצנזוס באתר: "סרט הרפתקאות יפיפה ורגשי עם כוריאוגרפיה מעולה וקשר מרתק בין אדם לבעל חיים.".
כמו כן, באתר Metacritic הסרט קיבל ציון 63 מתוך 100, בהתבסס על 29 ביקורות.
בנוסף, הסרט קיבל ביקורות חיוביות ברובן, עם שבחים על הצילום המרהיב והקשר האותנטי בין הדמות הראשית לזאב.
אלף פארמס היא חברה ל הפעילה בתחום טכנולוגיית מזון.
היא הוקמה ב-2017 על ידי חממת הפוד-טק של רשות החדשנות הישראלית "The Kitchen Hub" של קבוצת שטראוס, ופרופ' שולמית לבנברג מהפקולטה להנדסה ביורפואית בטכניון – מכון טכנולוגיה לישראל וממוקמת ברחובות, ישראל.
בדצמבר 2018 פרסמה אלף פארמס את אבטיפוס שלה, סטייק שגודל ישירות מתאי פרה.
בפברואר 2021 חשפה אלף פארמס את הסטייק-עין הראשון בעולם המיוצר מתאים, שיוצר באמצעות הדפסה ביולוגית תלת-ממדית.
במאי 2019 הודיעה החברה על סבב גיוס של 12 מיליון דולר בהובלת Vis Vires New Protein.
משקיעים נוספים היו קרגיל ו-M-Industry (קבוצת התעשייה של Migrosֿ, חברת קמעונאות שווייצרית).
ביולי 2021 גייסה החברה 105 מיליון דולר בסבב גיוס סדרה B.
הסבב הונהג על ידי קרן הצמיחה של L Catterton ו-DisruptAD, קרן בבעלות ממשלתית מאבו דאבי.
משתתפים נוספים כללו את Temasek, Skyviews Life Science וקונסורציום בינלאומי של ענקיות מזון Thai Union, BRF ו-CJ CheilJedang.
במשתתפים בסבב היו גם משקיעים בסבבים הקודמים כמו קבוצת שטראוס, Peregrine Ventures ו-CPT Capital.
בספטמבר 2021 הודיע השחקן והאקטיביסט הסביבתי לאונרדו דיקפריו כי השקיע בחברות Mosa Meat ואלף פארמס בסכומים שאינם ידועים, ואמר: "אחת הדרכים המשפיעות ביותר להילחם במשבר האקלים היא לשנות את מערכת המזון שלנו.
Mosa Meat ואלף פארמס מציעות דרכים חדשות לספק את הביקוש העולמי לבקר, תוך פתרון חלק מהבעיות המיידיות ביותר של ייצור הבקר התעשייתי הנוכחי."
בינואר 2024 קיבלה החברה את האישור הראשון ממשרד הבריאות הישראלי למכור סטייקים שגודלו במעבדה בישראל.
הסטייקים הוכרזו ככשרים על ידי רבנים.
ב-2024 הייתה אלף פארמס החברה הראשונה שהגישה בקשה לאישור דומה בתאילנד.
במרץ 2025 הודיעה החברה על גיוס חירום של 25 מיליון דולר לאחר שנקלעה למצוקת מזומנים ואף עלה החשש שתסגר.
בסופו של דבר הצליחה החברה לגייס 29 מיליון דולר.
אלף פארמס הציבה לעצמה יעד להגיע להשוואת מחירים עם בשר קונבנציונלי בתוך חמש שנים ממועד הכניסה הראשוני שלה לשוק.
אלף פארמס חתמה על מזכר הבנות (MoU) עם חברות מזון ובשר גלובליות להבאת בשר מתורבת לשווקים מקומיים.
ההסכמים נחתמו עם BRF בברזיל, מיצובישי קורפוריישן ביפן, תאי יוניון בתאילנד ו-CJ CheilJedang בקוריאה הדרומית.
בפברואר 2022 עברה אלף פארמס למתקן בשטח של 6000 מטר רבוע כדי להגדיל את פעילותה פי שישה.
המהלך אפשר לחברה להשיק מתקן ייצור ניסיוני ולבנות מרכז מחקר ופיתוח.
הטכניקה של חקלאות תאית שאימצה אלף פארמס ליצירית בשר מתורבת מבוססת על תהליך טבעי המתרחש בפרות כדי לשקם רקמות ולבנות רקמת שריר.
החברה מבודדת את התאים האחראים לתהליך הגידול ומגדלת אותם בביו-ריאקטורים באותם התנאים כמו בגוף הפרה כדי ליצור רקמת שריר אופיינית לסטייקים.
כדי לחקות את הסביבה הטבעית והמבנה התלת-ממדי חברות בשר מתורבת, ובמיוחד אלף פארמס, משתמשות בפיגום עם מאפיינים מיוחדים היוצרים את התנאים הנדרשים להצמדות ורביית תאים והתפתחות הרקמה לאחר מכן.
מידת ההצלחה בשכפול המאפיינים הביולוגיים של השריר משפיעה ישירות על מורכבות תהליך הנדסת הרקמות שיש להשתמש בו.
חלקים זהים של שריר (כגון סטייק) דורשים מערכת המכילה סוגי תאים מרובים הגדלים באופן מאורגן, על מבנה דומה למטריצה חוץ-תאית, המורכב בעיקר מקולגן.
החברה פיתחה טכניקה המאפשרת לסוגי תאים שונים לגדול יחד.
כדי לגדל את הבשר ללא הצורך בגידול מקנה באופן מסורתי, נוטלים דגימה המכילה כמות קטנה של תאים מחיה.
התאים נכנסים לנוזל עשיר בחומרי הזנה.
בתוך מתקן לגידול תרבית (cultivator) שתוכנן לחקות את סביבת גוף החיה, התאים מתרבים, מתמיינים ויוצרים את אותה רקמה שנמצאת בגוף החיה.
לאחר שהסטייק גדל לגודל ולמאפיינים הרצויים, הסטייק נקטף ומוכן לבישול.
כדי לייצר רקמות עבות ועשירות בכלי דם, פיתחה אלף פארמס טכנולוגיה המבוססת על הדפסה ביולוגית תלת-ממדית.
מדובר בהדפסת תאים חיים ממשיים שמועברים לאינקובטור כדי לגדול, להתמיין וליצור אינטראקציה, כדי לרכוש את המרקם ואת התכונות של סטייק אמיתי.
מערכת ייחודית, הדומה לזרימה טבעית של כלי דם ברקמות, מאפשרת חדירת חומרי הזנה לרקמה העבה יותר ומעניקה לסטייק צורה ומבנה דומים לצורתו הטבעית בבקר לפני ובמהלך הבישול.
טכנולוגיה זו מאפשרת לאלף פארמס לייצר סטייקים עבים ושומניים יותר.
במרץ 2022 שיתפה אלף פארמס תוכנית אסטרטגית לייצר חלופות לכל חלקי הבקר, כתוספת לחקלאות בת קיימא.
בנוסף לבשר מתורבת, היא מרחיבה את קו המוצרים שלה כדי לכלול קולגן מתורבת.
קולגן מתורבת הוא הדגמה נוספת ליכולת הטכנולוגית של אלף פארמס לייצר מוצרים עם מאפיינים דומים למוצרים המבוססים על מקורות מן החי.
היו ניסיונות בעבר לייצר מוצרים דומים על ידי חלופות מהצומח או טכניקות של התססה, שלא הצליחו לייצר מוצרים בעלי מאפיינים דומים למוצר המקורי מן החי.
אלף פארמס ממנפת רכיבים מרכזיים משיטת הייצור שפיתחה לסטייקים, כולל התבססות על דגימות מן החי ושלד הגידול כדי לייצר מספר סוגי קולגן זהה כימית לקולגן טבעי.
הקולגן המתורבת שלה כולל את כל המטריצה החוץ-תאית (ECM) המורכבת ממגוון חלבונים מייצרי סיבים, ומייצג את המבנה המלא של העור, העצמות והמפרקים.
קולגן הוא החלבון השכיח ביותר במטריצה החוץ-תאית ויש לו יתרונות מוכרים בתעשיית הרפואה והקוסמטיקה.
פלטפורמות הייצור לסטייקים ולקולגן חולקות טכניקות וציוד דומים במידה רבה, מה שמאפשר הפעלה משותפת והפחתת עלויות.
מחקר שפורסם על ידי CE Delft בינואר 2023 — הראשון אי פעם המבוסס על נתונים מחברות בשר מתורבת — מצא שלבקר מתורבת יש פוטנציאל להפחית פליטות גזי חממה ב-92%, שימוש בקרקע ב-95% ושימוש במים ב-78% בהשוואה לחקלאות בעלי חיים תעשייתית מסורתית.
באפריל 2020 הפכה אלף פארמס לחברת הבשר המתורבת הראשונה שהכריזה על יעד של אפס פליטות פחמן.
המטרה הייתה להגיע לאפס פליטות פחמן בפעילות הפיתוח עד 2025 ובשרשרת האספקה שלה עד 2030. בנובמבר 2021 החברה הציגה את האסטרטגיה להשגת יעדים אלה על ידי מספר שיתופי פעולה.
החברה חתמה על מזכר הבנות (MoU) עם ENGIE Impact, זרוע הייעוץ לקיימות של ENGIE, אחד מספקי האנרגיה המובילים בעולם.
על פי המזכר, ENGIE תבטיח כי פעילותה של אלף פארמס תואמת למדיניות אפס פליטות תוך שילוב יעילות אנרגטית, שימוש באנרגיה מתחדשת והשקעות אסטרטגיות נוספות לאורך קו הייצור ושרשרת האספקה שלה.
בינואר 2022 הודיעה אלף פארמס על שותפותה עם אוניברסיטת Federation Australia ופרופ' הרפינדר סנדהו, כלכלנית אקולוגית מומחית במערכות מזון וחקלאות.
השותפות מתמקדת בבחינת תפקידו של בשר מתורבת במעבר צודק של תעשיית גידול בעלי החיים.
יחד יבצעו הגופים מחקר השוואתי המתמקד בארצות הברית, אירופה והדרום הגלובלי, שיבחן סוגים שונים של מערכות בעלי חיים (אינטנסיביות ונרחבות) ויבדוק את ההשפעות והיתרונות הפוטנציאליים שבשר מתורבת יכול להביא לשולחן.
על בסיס הממצאים יפתחו מודלים עסקיים מותאמים שיכללו סינרגיות בין בשר מתורבת למערכות גידול בעלי חיים מסורתיות בכל אחת מהאזורים הללו.
בינואר 2022 הודיעה אלף פארמס על שותפותה עם האוניברסיטה הפדרלית של אוסטרליה ופרופ' הרפינדר סנדהו, כלכלן אקולוג מומחה במערכות מזון וחקלאות.
השותפות מתמקדת בבחינת תפקידו של בשר מתורבת בהתייעלות אתית ואקולוגית של תעשיית גידול בעלי החיים.
יחד יבצעו הגופים מחקר השוואתי המתמקד בארצות הברית, אירופה והדרום הגלובלי, שיבחן תעשיות שונות מבוססות גידול בעלי חיים ויבדוק את ההשפעות והיתרונות הפוטנציאליים שבשר מתורבת יכול להביא לשולחן.
על בסיס הממצאים יפתחו מודלים עסקיים מותאמים שיכללו שילוב בין בשר מתורבת לתעשיית הבשר המסורתית בכל אחד מהאזורים הללו.
בספטמבר 2019 ביצעה אלף פארמס את הניסוי הראשון בעולם של גידול בשר בתחנת החלל הבינלאומית.
היא שיתפה פעולה עם 3D Bioprinting Solutions כדי לייצר רקמת שריר בקנה מידה קטן, אבן הבניין הראשונית של הסטייק המתורבת.
הניסוי התמקד בהקמת מגעים בין-תאיים, המבנה והמרקם של רקמת שריר.
באוקטובר 2020 הודיעה אלף פארמס על השקת תוכנית החלל שלה, אלף זירו.
התוכנית התמקדה בפיתוח פלטפורמה טכנולוגית לייצור סטייקים מבקר מתורבת בתהליך שצורך הרבה פחות מהמשאבים הדרושים לגידול חיה שלמה לבשר.
הבנת התהליכים הללו בסביבה הקיצונית של החלל תקדם את יכולתה של אלף לפתח תהליך מלא של ייצור בשר מתורבת למשימות חלל ארוכות ולבנות תהליך ייצור יעיל שמפחית את הטביעה הסביבתית על פני האדמה.
באפריל 2022 ביצעה אלף פארמס ניסוי השני בחלל במסגרת משימת רָקִיָה ו-Ax-1. הניסוי שלה משתמש במכשיר מיקרו-נוזלי מיוחד, שפותח על ידי SpacePharma, המאפשר לתאי בקר לגדול ולהבשיל לתאים שבונים רקמת שריר, הסטייק המתורבת, בתנאי מיקרו-כבידה.
אלפא ביתא דבן סירא (מכונה גם "בן סירא הקטן".
נדפס לראשונה ב-1519 בקושטא), הוא חיבור ספרותי אגדי ייחודי, אשר נכתב בערך במאה ה-10.
הספר מורכב מארבעה חלקים העוסקים בבן סירא.
תחילה מתוארות נסיבות לידתו, אחר כך מתואר דו-שיח בין בן-סירא בן השנה לבין המלמד שלו, שמתנהל דרך דיון בעשרים ושניים פתגמים, כל אחד מהם מתחיל באות אחרת של האל"ף בי"ת.
בחלק השלישי מתוארות שיחות בין המלך נבוכדנאצר לבין בן סירא ששהה בחצרו.
בחלקו הרביעי של הספר, מפרשות דמויות המוצגות כצאצאיו של בן סירא, עוזיאל ובנו יוסף בן עוזיאל, את פתגמי ספר בן סירא.
היחס בספרות הרבנית לספר הוא אמביוולנטי.
מצד אחד הוא משמש בדיונים הלכתיים בנושא הפריה מלאכותית, אך מצד שני התייחסו אליו בספקנות ואף זלזלו בו.
במאה האחרונה גברה עוד יותר ההסתייגות בספרות הרבנית ומתגבשת עמדת הסתייגות חריפה מהאלפא ביתא.
בספרות חסידות אשכנז שאבו ממדרש אלפא ביתא את השם "יוסף בן עוזיאל", שם נכדו של בן סירא, המופיע ככל הידוע רק במדרש זה.
מאמרות ומסיפורי מדרש אלפא ביתא
לפי סיפור לידתו של בן סירא, הוא נולד כאשר אמו, בתו של ירמיהו הנביא, נכנסה למרחץ והתעברה מזרע שהותיר שם אביה, שרשעים אפרתים, אילצוהו להוציא זרעו לבטלה באיום שאחרת יבצעו בו מעשה סדום.
נמצא אפוא שירמיהו הוא גם אביו וגם סבו של בן סירא, שם מובא גם כי בגימטריה "סירא" שווה ל-"ירמיהו".
סיפור זה, שיש מחכמי ההלכה שהתייחסו אליו ברצינות רבה, משמש גם כיום בפסיקה ההלכתית הדנה בנושא של הפריה מלאכותית.
יש דמיון בין לידת בן סירא המתוארת בו לבין כניסת זרע לגוף ללא יחסי אישות, כמו בהפריה מלאכותית.
נבוכדנצר שאל את בן סירא – מדוע אין לשור שיער בחוטמו.
בן סירא השיב לו שיהושע היה שמן, וכשרכב על בהמות שונות כשסבב את יריחו, נפלו כל אלו תחתיו ומתו.
רק השור הצליח להחזיק מעמד תחתיו.
על כן הוא נישק אותו בחוטמו, ומאז אין לו שם שיער.
מפני מה כלב מכיר את קונו וחתול אינו מכיר את קונו?
על פי הכתוב בתלמוד, אדם שאוכל מדבר שקודם נגסו בו עכברים, לוקה בשכחה.
על אחת כמה וכמה שחתול ילקה בשכחה אם אוכל הוא את העכברים עצמם.
על מאמרו של בן סירא: "בן שאינו הוגן שלחהו על פני המים וישוט" מובאת דרשה: "לעולם הוי מייסר את בנך יותר מדאי, והלקה אותו...
ואם הוא רדף אותך הוצא אותו להיסקל...
אבל יוסף בן עוזיאל אומר...
מי שיש לו בן שאינו הגון יעזוב אותו ואם ראהו שנפל לבור, לא יוציאנו אלא יטביענו, ואחר כך יתאבל עליו, כמו שעשה דוד...".
אגדה ידועה המצויה במדרש, מספרת על דוד שסבר שהצרעה והעכביש נבראו על ידי הקב"ה לשווא.
לאחר זמן זימן לו הקב"ה עכביש שאטם בקוריו את המערה שבה הסתתר דוד, וגרם לשאול לסבור שאיש לא בא בשעריה.
אחר כך, כשלקח דוד את צפחת המים של שאול בזמן שישן, הניח אבנר בן נר, שישן אף הוא, את רגליו הכבדות על דוד, שביקש לצאת מהמקום.
רק בשל נשיכת צרעה שגרמה לאבנר להזיז רגליו, הצליח דוד להיחלץ.
יש המשערים שבסיס מדרש אלפא ביתא הוא ביסודו מדרש רציני, שהרי אכן יש בו מימרות שיכולות להתפרש ברצינות, ועליו נוספו בדרך כלשהי אמרות פארודיות.
לעומתם אחרים מוצאים בספר מבנה אחיד וסבורים שכולו נכתב במגמה אחת.
כפי שכותב יוסף דן: .
אלפא בלונדי (Alpha Blondy) (נולד ב-1 בינואר 1953) הוא זמר רגאיי מחוף השנהב.
אלפא בלונדי נולד בשם סיידו קונה (Seydou Kone) והוציא את אלבומו הראשון בשנת 1983. הוא נחשב לאחד הזמרים המצליחים ביותר באפריקה.
הוא שר בצרפתית, אנגלית ודיולה (Dioula), שפה המדוברת בחוף השנהב, ולעיתים בערבית ובעברית.
רבים משיריו עוסקים בפוליטיקה, בחופש ובשאיפה לשלום, ובחלקם מביע הזמר אהבה גדולה לישראל וליהדות.
הוא הופיע בישראל מספר פעמים.
בן בכור במשפחה של 9 ילדים, סיידו קונה גדל אצל סבתו.
יותר מאוחר הוא תיאר זאת כ"לגדול בין מבוגרים", דבר שתרם רבות לקריירה שלו.
בשנת 1962 הצטרף אל אביו באודיינה, שם שהה כ-10 שנים.
הוא למד בתיכון "סנט אליזבת", והחל להיות מעורב באגודת הסטודנטים של חוף השנהב.
באודיינה הוא הקים להקה, מה שפגע בלימודיו ולבסוף הוא הורחק מהלימודים כיוון שמיעט להגיע.
בשנת 1973 הוריו החליטו לשלוח אותו ללמוד אנגלית במונרוביה בירת ליבריה השכנה.
הוא שהה שם 13 חודשים והחליט לעבור לארצות הברית כדי לשפר את ידיעותיו בשפה האנגלית.
בשנת 1973 עבר סיידו לניו יורק, שם למד אנגלית במכללת האנטר, ויותר מאוחר באוניברסיטת קולומביה, שם לקח קורס מיוחד לשיפור האנגלית.
הוא התמחה באנגלית כיוון ששאף להיות מורה לאנגלית.
הוא היה חייב לעבוד במשרה חלקית, לפעמים בלילות ואף חלה.
בניו יורק הוא פגש לראשונה אנשי רסטפרי, וזכה לראות הופעות חיות של אמנים ג'מאיקנים ביניהם את ברנינג ספיר.
בתקופה זו נהג להקליט מוזיקה נוצרית אך לעולם לא הפסיק מלכתוב את שיריו.
לאחר הסתבכויות בניו יורק עזב וחזר לחוף השנהב, שם הסתבך שוב עד שפגש בחבר נעורים, פילז'אנס קאסי (Fulgence Kassi), שהיה מפיק טלוויזיה מוערך.
זאת הייתה תחילתה של הקריירה המוזיקלית האמיתית של סיידו, ובשלב זה הוא בחר לעצמו את השם "אלפא בלונדי".
לאחר שעשה מספר תוכניות טלוויזיה שונות עבור חברו קאסי, בשנת 1982 הקליט את אלבומו הראשון שנקרא 'Jah Glory' (תהילת יה).
אלבום זה זכה להצלחה גדולה ובהמשך הפך לסמל התנגדות כיוון שכלל בתוכו את השיר 'Brigadier Sabari' (בריגדיר סברי), בשיר זה העביר ביקורת על ההטרדות האזרחים על ידי המשטרה.
אלפא חזה באלימות משטרתית ואף היה מטרה להטרדותיהם.
אלפא הפך לכוכב גדול בעיר אביג'אן עם הסגנון המיוחד שלו למוזיקת הרגאיי ובמהרה נחשב לבוב מארלי של אפריקה.
כמו בוב מארלי גם אלפא בלונדי הפך לדמות רוחנית ופוליטית, ואף הקליט גרסה משלו לשיר "War" (מלחמה) שכתב בוב מארלי.
אלפא לא מפסיק להתפתח: כדי להעביר את מסריו דרך השירה, הוא שר בשפות רבות, ביניהן אנגלית, צרפתית, באולה, עברית, ערבית וכמובן שפת אמו דיולה.
הוא הוסיף כלי נגינה ללהקה: כינור וצ'לו.
תוך זמן לא רב הגיעה תהילתו גם לאירופה.
בעקבות הצלחת אריך-נגן בשם "Rasta Poué" יצא אלפא בשנת 1984 לפריס כדי לעשות את אלבומו השני 'Cocody Rock' עם חברת התקליטים "Pathe Marconi".
"הבוב מארלי של אפריקה" יצא לג'מייקה כדי להקליט את שיר הנושא מהאלבום החדש, כאשר להקת הליווי שלו היא להקתו של בוב מארלי The Wailers (המקוננים).
בשנת 1985 נכנס אלפא לאולפן כדי להקליט את אלבומו "Apartheid is Nazism" (אפרטהייד הוא נאציזם).
אלבום זה היה ממוקד פוליטית יותר מקודמיו.
הוא קרא לסיום האפרטהייד וחירות לכל.
ב-1986 הקליט את האלבום "Jerusalem" שוב בג'מייקה באולפני "Tuff Gong" (טאף גונג) הידועים, עם להקתו של בוב מארלי.
אלפא בלונדי שאף לקדם אחדות בין הדתות, בשיריו ניסה להביע את עמדותיו וידיעותיו המגוונות בספרי הקודש: הברית החדשה, הקוראן והתורה.
באותה שנה שר את השיר "Jerusalem" בשפה העברית במרוקו.
בשלב זה של הקריירה שלו נהג לצאת לסיורי הופעות.
להלן מספר שירים ואלבומים המייצגים את יצירתו:
Cheik Amadou Bamba (נכתב על השייח' אמאדו במבה, מנהיג דתי אשר מאבק לא-אלים נגד השלטון הקולוניאלי הצרפתי בסנגל)
Guerre Civile (צרפתית: "מלחמת אזרחים")
Jerusalem (ירושלים; אלבום מ-1986 בו מנגנים ה-Wailers, להקת הליווי של בוב מארלי)
Journalists En Danger (צרפתית: "עיתונאים בסכנה".
נכתב לאחר הרצחו של עיתונאי מבורקינה פאסו אשר פעל לחשיפת השחיתות בארצו)
Yitzhak Rabin (יצחק רבין; אלבום מ-1998)
אלפא ואומגה (האות הראשונה והאות האחרונה באלפבית היווני, בתרגום לעברית לעיתים "אלף ותיו") הוא סמל וביטוי נוצרי שמקורו במספר מקומות בספר חזון יוחנן בברית החדשה, המייצג את אלוהים, לדוגמה:
משמעות הביטוי היא 'הראשית והאחרית'.
רוב הזרמים הנוצרים רואים באלפא ואומגה סמל לאל האב ולישו, בהיותם פנים שונות של האלוהות האחת.
בהקשרו של ישו, נחשב הסמל כמבטא את רעיון הקדמוניות והאין-סוף שלו: "אשר נולד מן האב לפני כל הדורות...
ושוב ישוב בהוד לשפוט את החיים ואת המתים ולא יהיה קץ למלכותו".
אפשר שלביטוי מקור תרבותי-צורני-לשוני עוד בנבואות ישעיהו:
הביטוי משולב בסמלים נוצריים רבים.
התיעוד המוקדם ביותר לאות אומגה כסמל לסוף מצוי בכתובת הנצחה רומית משנת 295, אך לא ברור אם ניתן להתייחס לתיעוד זה כמייצג את המשמעות הנוכחית של הסמל.
בשנת 364 הופיע הסמל במתכונתו ובמשמעותו הנוכחית, וצבר פופולריות רבה.
הסמל הופיע בדרך כלל במשולב עם סמלים אחרים, פעמים רבות עם סמל הכי רו, והוא מקובל מאוד בסמלים דתיים וחילוניים נוצריים עד היום.
הביטוי מופיע גם בשירים דתיים נוצריים, למשל:
α (אלפא) בסרטן (בלטינית α Cancri) הוא כוכב בקבוצת הכוכבים סרטן.
ידוע גם בשמו המסורתי אקיובנס (Açubens).
מכיוון שכוכב זה נראה בשמי כדור הארץ בסמוך למישור המילקה, הוא לעיתים קרובות לוקח חלק בהתקבצות אסטרונומית.
אלפא דוג (במקור: Alpha Dog) הוא סרט בסגנון דרמת פשע אמריקאי משנת 2006 בבימויו של ניק קסאווטס ובכיכובם של אנסמבל השחקנים אמיל הירש, ג'סטין טימברלייק, דומיניק סוויין, ברוס ויליס, שון האטוסי, אוליביה ויילד, שרון סטון, בן פוסטר, אלכס סולוויץ, אמנדה סייפריד ואנטון ילצ'ין.
הסרט מבוסס על סיפורו האמיתי של סוחר הסמים ג'סי ג'יימס הוליווד, ופרשת חטיפתו ורציחתו של הנער ניקולס מרקוביץ בידי אנשיו של הוליווד.
למרות צוות שחקנים רחב ומפורסם, הסרט לא הצליח היטב בקופות ונחשב לכישלון מסחרי.
הוצאתו לאקרנים נדחתה כמה פעמים עקב בעיות משפטיות, וכן בשל חילוקי דעות לגבי מועד ההפצה האידיאלי בקרב המפיצים.
יחד עם זאת, הסרט זכה לביקורות חיוביות, בעיקר על איכות המשחק של חלקים נרחבים מצוות השחקנים, ומחמאות רבות לכוכב העולה, אנטון ילצ'ין, על משחקו הסוחף בתור הנער החטוף זאק מזורסקי.
ג'וני טרולאב (אמיל הירש) הוא סוחר מריחואנה בדרום קליפורניה.
אביו, סוני טרולאב (ברוס ויליס), מספק לו מריחואנה, וג'וני מוכר אותה באמצעות חבריו.
בין הלקוחות של ג'וני נמנה גם ג'ייק מזורסקי (בן פוסטר).
מזורסקי מנסה להשיג את הכסף מאביו בוטש (דייוויד ט'ורנטון) ומאמו החורגת אוליביה (שרון סטון).
השניים דוחים את ג'ייק ומסרבים לסייע לו.
במהלך ביקורו של ג'ייק ניכר שמאמצם העיקרי של אביו ואימו החורגת מופנה כלפי ההתבגרות הסוררת של בנם הצעיר זאק מזורסקי (אנטון ילצ'ין).
זאק הוא אחיו למחצה של ג'ייק, אותו הוא מעריץ.
בעקבות סדרת עימותים בין ג'וני ואנשיו לבין ג'ייק, מחליטים ג'וני וחבריו לתפוס את ג'ייק ולאיים עליו פיזית.
ג'וני וחבורתו נוהגים במכונית ואן בשכונה של ג'ייק.
בעודם מחפשים את ג'ייק בשכונה, הם רואים את אחיו הצעיר זאק הולך ברחוב.
בהחלטה רגעית של ג'וני, החבורה חוטפת את זאק, כדי להשתמש בו כקלף מיקוח עד שג'ייק ישלם את חובו לג'וני.
מנקודה זו ואילך, הסרט מתאר את הידרדרות מצב החטיפה.
כיצד יותר אנשים הופכים מעורבים בחטיפה ובחיפושים אחר זאק, ובמקביל את מערכת היחסים הנרקמת בין זאק הצעיר לאנשיו של ג'וני.
במהלך הסרט כל אימת שמוצגות דמויות לראשונה, מופיעה כתובית אשר מתייגת את מספרם הסידורי לפי סדר רשימת העדים שהעידו במשפט.
שם הדמות תפקיד בסרט תפקיד במקרה האמיתי סוחר סמים, בנו של סוני טרולאב.
ג'וני הוא מנהיג של חבורת צעירים, האלפא דוג.
ג'סי ג'יימס הוליווד, הורשע ב 8 ביולי 2009 ונדון למאסר עולם ללא אפשרות לשחרור.
בן 20 בזמן המקרה יד ימינו של ג'וני, וחברו הטוב.
הופך לחבר טוב של זאק בזמן שהוא משגיח עליו לבקשתו של ג'וני.
ג'ס רוג', נשפט למאסר עולם עם אפשרות לבקשת חנינה לאחר 7 שנים.
(בקשתו לשחרור מוקדם נדחתה ב-2006 והוא שוחרר לבסוף ב 24 באוקטובר 2013).
שון האטסי אלביס שמידט חבר בחבורה של ג'וני.
ראיין הויט, חבר הכנופיה שירה בניקולס מרקוביץ.
מרצה מאסר באגף הנידונים למוות בסן קוונטין.
בן פוסטר ג'ייק מזורסקי אחיו למחצה הגדול של זאק.
בנג'מין מרקוביץ, ריצה 3 שנים על חלקו בשוד.
אנטון ילצ'ין זאק מזורסקי קורבן ניקולס מרקוביץ, נרצח בגיל 15 על ידי ראיין הויט, חבר בכנופייתו של ג'סי הוליווד.
שרון סטון אוליביה מזורסקי אמו של זאק, ואמו החורגת של ג'ייק.
כתבה ספר "בני החטוף: סיפורו של ניק מרקוביץ".
ברוס ויליס סוני טרולאב אביו של ג'וני, וספק המריחואנה שלו.
נרמז שיש לו קשרים עם המאפיה.
נעצר לתקופה קצרה, במקביל למעצרו של בנו ב-2005. הואשם בפשיעה קשורה למריחואנה, שוחרר לאחר 18 חודשים.
אוליביה ויילד אנג'לה הולדן חברתו של ג'ונימישל לאשר, חברתו של הוליווד.
נעצרה באשמת סיוע לעבריין נמלט.
הייתה בת 19 בזמן האירוע.
הסרט קיבל ביקורות מעורבות לרוב חיוביות באופן כללי, ולציון 54% באתר ריכוז הביקורות Rotten Tomatoes, מתוך 142 ביקורות.
דיוק היסטורי והתפתחויות נוספות הקשורות בסרט
בסרט אחיו הגדול של זאק ג'ייק, מנסה לאיים על טרולאב כדי שישחרר את אחיו.
אולם במציאות, ככל הנראה בנג'מין מרקוביץ לא היה מודע לחטיפתו של אחיו עד להתפוצצות הפרשה עם היוודע דבר הרצחו של ניקולס.
עורכי הדין של ג'סי ג'יימס הוליווד ניסו למנוע את יציאתו של הסרט, בטענה שהסרט עלול ליצור דעות קדומות של חבר המושבעים כלפי המקרה ומרשם.
עורכי דינו של הוליווד תבעו במשך זמן רב את פסילתו של התובע המחוזי של סנטה ברברה קליפורניה, רונלד זונן, מלכהן במשפט.
זאת בשל העברתו של זונן לניק קסאווטס, במאי הסרט "אלפא דוג", חומרים סודיים מחקירת המשטרה שלא כדין.
סוזן מרקוביץ ניסתה להתאבד 13 פעמים לאחר הרצח של בנה ניקולס.
הוריו של ניקולס סוזן וג'פרי מרקוביץ, נכחו בעת הקרנת הבכורה של הסרט בארצות הברית (למרות שבעבר צוטט ג'פרי כמי שלא היה רוצה לראות סרט כזה).
בתום ההקרנה סוזן מרקוביץ חיבקה את השחקנית שרון סטון ששיחקה את תפקידה של סוזן בסרט.
כמו כן דווח שסוזן התרגשה במיוחד ממשחקו הרגיש של השחקן אנטון ילצ'ין, שגילם את בנהּ ניקולאס.
אלפא גרופ (רוסית: Альфа-Групп) היא חברת פרטית מהגדולות ברוסיה.
החברה הוקמה בשנת 1989 על ידי מיכאיל פרידמן.
תחילה עסקה החברה בעיקר בסחר סחורות.
בשנת 1990 הוקם אלפא-בנק שהתפתח לבנק פרטי הגדול ברוסיה.
החברה נשלטת על ידי חברת החזקות שרשומה בגיברלטר.
כ-40% מחברה זו שייכות למיכאיל פרידמן וחלקים גדולים של המניות נמצאים בידי גרמן חאן (כ-23%) ואלכסיי קוזמיצ'ב (כ-18%).
שלושתם למדו ביחד במוסקבה במכון למתכות וסגסוגות במהלך שנות ה-80.
במהלך קיומה אלפא גרופ השתתפה במספר מלחמות על שליטה בחברות שונות עם חברות רוסיות וגם עם חברות מערביות.
תקופה ארוכה בבעלות החברה היו 25% של מניות בחברת נפט וגז רוסית TNK-BP.
בשנת 2013 כול המניות נמכרו לרוסנפט וגרמן חאן עזב את תפקידי ניהול בחברה.
בעקבות כך, הקבוצה מקימה זרוע חדשה לפעילות בתחום נפט וגז ובראשה יעמוד גרמן חאן.
בבעלות החברה נמצאות מספר חברות:
אלפא-בנק, בנק פרטי הגדול ברוסיה
אלטימו - חברת תקשורת שמפעילה תקשורת סלולרית ברוסיה ומדינות נוספות, (ומחזיקה ב 47.9% מחברת VEON , השולטת בוימפל קום, קייבסטאר וWind Telecom ).
אלפא-זדורוביה - חברת מרכזים רפואיים
A1 גרופ - חברת החזקות הפועלת בתחומים שונים
רוסוודוקנאל - חברת לאספקת מים לערים
X5 Retail Group - חברה שבבעלותה נמצאות מספר רשתות שיווק.
אלפא גרופ שולטת ב-47.8% של מניות החברה
נזביסימוסט (עצמאות) - חברת למכירת מכוניות.
אלפא גרופ שולטת ב-49.95% של מניות החברה
α בזאב הוא הכוכב הבהיר ביותר בקבוצת הכוכבים זאב, אך מיקומו הדרומי לא מאפשר לראותו מאירופה.
למרות שבהירות נראיתו היא מדרגה 2.3, הוא לא קיבל שם משלו בערבית, יוונית או לטינית, אך כנראה שבבבל העתיקה הוא נקרא "קָקָבּ סוּ-גוּבּ גוּד-אֶלים", שפירושו "הכוכב שמשמאל לשור" כאשר השור הוא קבוצת קנטאור.
α בזאב הוא ענק כחול עם סיווג ספקטרלי B1.5 III שנמצא במרחק של כ-465 שנות אור ממערכת השמש.
מסתו גדולה ומוערכת בלמעלה מ-10 מסות שמש, רדיוסו כ-11 רדיוסי שמש והוא מאיר בעוצמה של פי 2,000 מעוצמת ההארה של השמש באור נראה, אך טמפרטורת פניו הגבוהה, כ-23,000 קלווין, גורמת לכך שכמעט כל קרינתו היא בתחום העל-סגול, כך שעוצמת הארתו הכוללת היא פי 25,000 מעוצמת ההארה של השמש.
בדומה לענקים כחולים אחרים, בהירותו של α בזאב משתנה מעט ונעה בין דרגות בהירות 2.29 ו-2.34 במחזוריות של 6 שעות, 14 דקות ו-11 שניות, כלומר כ-3.85 מחזורים ביממה.
עקב כך הוא מסווג כמשתנה β בקפאוס.
במרחק זוויתי של כ-25 שניות קשת מ-α בזאב נמצא כוכב נוסף עם בהירות מדרגה 14 המסומן כ-CD-46 9501B.
אם השניים קשורים זה לזה ונמצאים באותו המרחק ולא רק במקרה על אותו קו הראייה, אז המרחק ביניהם הוא כ-4,300 יחידות אסטרונומיות והמסה של בן הזוג היא כ-0.8 מסות שמש.
α בזבוב הוא הכוכב הבהיר ביותר בקבוצת הכוכבים זבוב עם בהירות נראית מדרגה 2.65. מיקומו הדרומי לא מאפשר לראותו מאירופה וככל הנראה משום כך הוא לא קיבל שם משלו בתרבות המערבית.
α בזבוב הוא תת-ענק כחול עם סיווג ספקטרלי B2 IV שנמצא במרחק של כ-315 שנות אור ממערכת השמש.
מסתו גדולה למדי ומוערכת בקרוב ל-9 מסות שמש, רדיוסו קרוב ל-5 רדיוסי שמש והוא מאיר בעוצמה של פי 700 מעוצמת ההארה של השמש באור נראה, אך בשל טמפרטורת פניו הגבוהה, כ-21,400 קלווין, רוב קרינתו היא בתחום העל-סגול, כך שעוצמת הארתו הכוללת היא קרוב לפי 4,000 מעוצמת ההארה של השמש.
בדומה לתת-ענקים כחולים אחרים, בהירותו של α בזבוב משתנה במחזוריות של 2 שעות, 10 דקות ו-2 שניות, כלומר כ-11 מחזורים ביממה, אך השינוי הוא של מאיות דרגת בהירות בלבד.
למרות שגילו של הכוכב מוערך בפחות מ-20 מיליון שנים, הוא נמצא לקראת סיום שלב ההיתוך של מימן להליום בליבתו, ובתחילתו של תהליך התקררות והתנפחות בדרך להפוך לעל-ענק אדום.
במרחק זוויתי של כחצי דקת קשת מ-α בזבוב נמצא כוכב נוסף עם בהירות מדרגה 12.8, שמסומן α בזבוב B.
אם הוא נמצא באותו המרחק כמו α בזבוב A, אז מדובר ככל הנראה בכוכב הסדרה הראשית מסוג ספקטרלי B4 V, והמרחק הזוויתי ביניהם שקול לכ-3,000 יחידות אסטרונומיות, אך ייתכן ששני הכוכבים אינם קשורים זה לזה ורק במקרה נמצאים על אותו קו ראייה.
בשנת 2002 דווח על קיומו של כוכב עמום קרוב יותר, שנמצא במרחק זוויתי של כ-5 שניות קשת מ-α בזבוב, אך לא ניתן היה לקבוע בוודאות אם מדובר בבן זוג או בכוכב שאינו קשור.
אם מדובר בבן זוג, אז המרחק בין שני בני הזוג הוא כ-475 יחידות אסטרונומיות.
תצפיות נוספות משנת 2010 הראו בן זוג צמוד שמקיף את α בזבוב במרחק זוויתי של כ-10 אלפיות של שניית קשת, השקול למרחק של יחידה אסטרונומית אחת.
α בנחש מים קטן, נקרא גם גליזה 83, הוא הכוכב השני בבהירותו בקבוצת הכוכבים נחש מים קטן עם בהירות נראית מדרגה 2.84. בשל מיקומו הדרומי הכוכב (כמו גם הקבוצה) לא היו ידועים לתרבויות המערביות ולכן לא קיבל הכוכב שם משלו.
סביב שנת 3000 לפנה"ס היה הכוכב במרחק זוויתי של כשתי מעלות מהקוטב השמיימי הדרומי כך שניתן היה לראותו בכל שעות הלילה לאורך כל השנה בחצי הכדור הדרומי, ולהיעזר בו למציאת הקוטב השמיימי הדרומי.
α בנחש מים קטן הוא תת-ענק לבן-צהבהב עם סיווג ספקטרלי F0 IV, שנמצא במרחק של כ-72 שנות אור ממערכת השמש.
מסתו כפולה ממסת השמש, רדיוסו גדול פי 3 מרדיוס השמש, טמפרטורת פניו כ-7,700 קלווין והוא מאיר בעוצמה של פי 30 מעוצמת ההארה של השמש באור נראה ומעט יותר מכך בצירוף הקרינה בתחום העל-סגול.
גילו של הכוכב הוא כ-800 מיליון שנים והוא כבר נמצא בשלבי סיום של היתוך המימן להליום בליבתו, תוך כדי תהליך של התקררות והתנפחות בדרך להפוך לענק אדום.
בשל קרבתו למערכת השמש הוא נכלל בקטלוג גליזה לכוכבים קרובים.
α בטוקאן הוא הכוכב הבהיר ביותר בקבוצת הכוכבים טוקאן עם בהירות נראית מדרגה 2.82, שנמצא במרחק של כ-200 שנות אור ממערכת השמש.
הוא מציין את ראשו של הטוקאן שאותו מסמלת הקבוצה.
α בטוקאן הוא ענק כתום מסוג ספקטרלי K3 III, מסתו מוערכת בכ-1.3 מסות שמש ורדיוסו כ-37 רדיוסי שמש.
טמפרטורת פניו היא כ-4,300 קלווין והוא קורן בעוצמה גדולה פי 240 מעוצמת ההארה של השמש באור נראה, אך בשל טמפרטורת פניו הנמוכה יחסית, רוב קרינתו היא בתחום התת-אדום, ובצרופה עוצמת ההארה הכוללת שלו היא פי 480 מעוצמת ההארה של השמש.
אם מסתו של בן הזוג היא אכן חצי מסת שמש, אז מדובר ככל הנראה בננס אדום שעוצמת הארתו זניחה לחלוטין ביחס לזו של α בטוקאן A.
α במזבח הוא הכוכב השני בבהירותו בקבוצת הכוכבים מזבח עם בהירות נראית מדרגה 2.95 (בהיר מעט פחות מ-β במזבח למרות שציוני באייר שלהם מרמזים את ההפך), שנמצא במרחק של כ-267 שנות אור ממערכת השמש.
כמו כל כוכבי הקבוצה, אין לכוכב שם משלו, למרות שהקבוצה הייתה ידועה בעת העתיקה והיא אחת מ-48 הקבוצות שהגדיר תלמי.
הכוכבים α במזבח, σ במזבח שמצפון לו ו-β במזבח שמדרום לו, ייצגו במיתולוגיה הסינית עלי ונקראו בסינית "צ'וּ" ולפעמים השם צ'ו ניתן לכוכב α במזבח במקום לשלושת הכוכבים.
α במזבח הוא כוכב הסדרה הראשית מסוג ספקטרלי B2 Vne כאשר התוספת ne משמעותה שלכוכב ספקטרום פליטה וספקטרום בליעה כאשר הפסים רחבים כתוצאה מחומר שנע במהירות גבוהה סביב הכוכב.
מסתו של α במזבח מוערכת בכ-9.6 מסות שמש ורדיוסו כ-4.8 רדיוסי שמש.
טמפרטורת פניו היא כ-18,000 קלווין והוא קורן בעוצמה גדולה פי 380 מעוצמת ההארה של השמש באור נראה, אך בשל טמפרטורת פניו הגבוהה כמעט כל קרינתו היא בתחום העל-סגול, כך שעוצמת הארתו הכוללת היא למעשה פי 5,800 מזו של השמש.
בדומה לכוכבים אחרים מסוגו, α במזבח מסתובב על צירו במהירות גבוהה מאוד של כ-300 קילומטר בשנייה.
כתוצאה מכך הוא מעיף חומר מאזור קו המשווה שלו שיוצר דיסקת חומר עם מסה של כחצי מיליארדית מסת שמש, המקיפה אותו ומגיעה למרחק של פי 33 מרדיוס הכוכב עצמו (כ-160 רדיוסי שמש) ואז נקטעת בפתאומיות.
ייתכן שהסיבה לחיתוך החד של הדיסקה היא קיומו של בן זוג עמום שמקיף את α במזבח במרחק זה וספח אליו את החומר, אך לא נמצאו ראיות ישירות לקיומו של בן זוג כזה.
החומר שבדיסקה מיונן מהקרינה העל-סגולה שנפלטת מהכוכב ויוצר את ספקטרום הפליטה.
החומר שבדיסקה גם יוצר ספקטרום בליעה ובשל המהירות הגבוהה שלו, נגרמת הרחבת דופלר של הפסים.
בהירותו של הכוכב משתנה במספר עשיריות של דרגת בהירות בתדירות של כמעט יממה אחת (כ-23.5 שעות), תדירות שתואמת את תדירות הסיבוב של הכוכב על צירו.
השתנות דומה נצפתה בכוכבים נוספים מסוג זה, אך לא ברור מהו המנגנון שגורם לה.
להקת אלפא ביתא (נקראה בישראל להקת אלף בית) הייתה להקה שהורכבה מזמרים ישראלים שהופיעו באירוויזיון 1978 יחד עם יזהר כהן וזכו בו.
חברי הלהקה היו ראובן ארז, ליסה גולד-רובין, נחמה שוטן, אסתר צוברי ויצחק עוקב.
הם הופיעו יחדיו עם השיר אבניבי, לאחר שזכו איתו בפסטיבל הזמר והפזמון 1978, שבאותה השנה, קבע את נציג ישראל לאירוויזיון.
ישראל קיבלה 5 פעמים 12 נקודות, ובכך שברו שיא.
הם קיבלו בסך הכל 157 נקודות.
אבניבי הצליח להיכנס למצעדיים השנתיים של קול ישראל באותה שנה, ולאחריו לא הוציאה הלהקה שירים נוספים.
נחמה שוטן אחת מחברי הלהקה, הנחתה גם חלק מפרקי התוכנית מה פתאום?!
אלפא רישאר דיונקו הוא כדורגלן סנגלי המשחק בעמדת המגן הימני בקבוצת אומוניה ניקוסיה מליגת העל הקפריסאית.
דיונקו גדל במחלקות הנוער של מיורקה ושל מנצ'סטר סיטי, ובשנת 2021 עבר לגרנדה, והושאל ישירות לסן פרננדו מהפרימרה דיויסיון RFEF למשך עונה אחת.
ב-31 בינואר 2022 הסתיימה השאלתו לסן פרננדו, והוא הושאל לברצלונה אתלטיק, קבוצת המילואים של ברצלונה.
ב-1 ביולי 2024 חתם באומוניה ניקוסיה.
דיונקו היה חלק מסגל נבחרת סנגל עד גיל 20 בטורניר גביע העולם בכדורגל עד גיל 20 בשנת .
אלפא דיאלו הוא כדורסלן אמריקאי המשחק בעמדת הסמול פורוורד במונקו מה-LNB Pro A הצרפתית והיורוליג.
דיאלו נולד וגדל בניו יורק, אך עבר לדנוור, קולורדו עם אמו.
הוא שיחק בבית הספר התיכון דנוור וסט כ והוביל את הקבוצה לשמינית גמר דרג 4A במדינה.
הוא הושעה על ידי איגוד התיכונים של קולורדו לאחר שניסה לעבור לבית הספר התיכון אברהם לינקולן.
דיאלו שיחק שתי עונות באקדמיית פרדריק דאגלס בהארלם, והמשיך לשנת לימודים נוספת באקדמיית ברוסטר, והעמיד ממוצעים של 16.5 נקודות ו-6.5 ריבאונדים למשחק.
הוא רשם 35 נקודות, שמונה ריבאונדים ושמונה אסיסטים מול אלופת המדינה בסיום העונה, האקדמיה הצבאית הארגרייב.
דיאלו ייצג את נבחרת אפריקה ב-Adidas Nations circuit, והעמיד ממוצעים של 20.5 נקודות ו-10.7 ריבאונדים למשחק.
הוא דורג כשחקן ה-95 הטוב במחזור שלו, וחתם במכללת פרובידנס למרות הצעות מאוקלהומה סטייט ו-VCU.
כ העמיד דיאלו ממוצעים של 5.7 נקודות ו-3.2 ריבאונדים למשחק.
כסופומור רשם דיאלו ממוצעים של 13.2 נקודות, 6.6 ריבאונדים ו-2.3 אסיסטים, ולעיתים קרובות שמר על השחקן הטוב ביותר של הקבוצה היריבה.
עם זאת, הוא קלע רק 21% לשלוש, ועבד על הקליעה שלו בקיץ.
כ נבחר דיאלו לחמישיית העונה השנייה של הביג איסט.
הוא העמיד ממוצעים של 16 נקודות, 8.1 ריבאונדים, 3.1 אסיסטים ו-1.6 חטיפות למשחק, והוביל את הקבוצה בכל ארבע הקטגוריות.
דיאלו הכריז על מועמדותו לדראפט ה-NBA 2019 אך החליט לחזור לפרובידנס.
בעונת ה הוא נבחר לחמישיית קדם העונה באזור.
ב-16 בפברואר 2020 קלע דיאלו שיא קריירה של 35 נקודות בניצחון 74–71 על סיטון הול המדורגת עשירית, כשקלע 11 מ-15 מהשדה, ולמחרת נבחר לשחקן השבוע בביג איסט.
כסיניור העמיד דיאלו ממוצעים של 14.1 נקודות ו-7.8 ריבאונדים למשחק, ונבחר שוב לחמישייה השנייה באזור.
ב-9 בספטמבר 2020 חתם דיאלו על החוזה המקצועי הראשון שלו בלאווריו מליגת העל היוונית.
במהלך עונת 2020/21 המוצלחת של המועדון, בו הגיע לראשונה לגמר הליגה, העמיד דיאלו ממוצעים של 12.9 נקודות, 5.4 ריבאונדים, 2 אסיסטים ו-1.5 חטיפות למשחק.
ב-24 ביולי 2021 חתם דיאלו על חוזה לשלוש שנים באלופת יוון וקבוצת היורוליג פנאתיניאקוס.
עם זאת, ב-30 באוגוסט 2021 הוא חתם במונקו מליגת העל הצרפתית והיורוליג.
ב-18 במאי 2022 הוא נבחר לחמישיית העונה בליגה הצרפתית.
דיאלו עזר למונקו להגיע לגמר הליגה, בו הפסידה לאסוול ליון-וילרבאן.
בעונת 2022/23 זכה דיאלו עם מונקו לראשונה באליפות צרפת בכדורסל, והעפיל עימה לפיינל פור היורוליג 2023.
בקיץ 2019 היה דיאלו חלק מנבחרת ארצות הברית בכדורסל שהתחרתה ב בפרו.
הנבחרת זכתה במדליית ארד, וניצחה במשחק על המקום השלישי את 92–83 עם 23 נקודות וחמישה ריבאונדים של דיאלו.
הוא הוביל את הנבחרת בנקודות (15.0), ריבאונדים (5.6) וחטיפות (1.6) למשחק.
אלפא רומיאו היא חברה איטלקית לייצור מכוניות, שנוסדה ב-1910 במילאנו, איטליה.
היא נמצאת בבעלות קבוצת פיאט שהחל מינואר 2021 היא חלק מתאגיד הרכב הבינלאומי סטלנטיס.
בראשית דרכה נקראה החברה ALFA, ראשי תיבות של societa Anonima Lombarda Fabbrica Automobili (מפעל לומברדי לייצור מכוניות).
הסמל הראשון שלה היה שונה מעט מכפי שהוא היום; בכל הוריאנטים של הסמל, מאז ועד היום, מאוחד סמל העיר מילאנו (צלב אדום) עם שלט האצולה של משפחת ויסקונטי ובית ספורצה (נחש מלכותי בולע אדם).
שם החברה שונה כאשר התעשיין ניקולה רומיאו רכש את ALFA בשנת 1915, וצירף את שם משפחתו לשם החברה.
המכונית הראשונה מתוצרת החברה הייתה ה-"24HP", שהוצגה בשנת 1910 ובשנה שלאחר מכן השתתפה במרוץ הטארגה פלוריו, המרוץ השנתי להקפת סיציליה.
התחלה צנועה זו הניבה עשר זכיות בטארגה פלוריו בין השנים 1923 ל-1975 (שנייה רק לפורשה שרשמה 11 זכיות).
בשנים 1924–1925 זכתה מכונית P2 של אלפא רומיאו באליפות העולם הראשונה במרוצי הגרנד פרי למכוניות.
בשלושים השנים שלאחר מכן רשמה אלפא רומיאו עשרות זכיות במרוצי הגרנד פרי.
בשנת 1935 ניצחה אלפא רומיאו בגרנד פרי הגרמני, במכונית P3 הנהוגה בידי
טאציו נובולארי, באחד ממרוצי המכוניות הדרמטיים ביותר של כל הזמנים.
אלפא רומיאו מחזיקה בשיא הניצחונות (11) במרוץ הקלאסי למרחק אלף מייל מרומא לברשיה ובחזרה, המילה מילייה.
כמו כן, מכונית ה-8C 2300 ניצחה במרוץ 24 השעות של לה מאן בכל שנה ברציפות משנת 1931 עד 1934.
בשנת 1950 ניצח האיטלקי נינו פארינה באליפות העולם הראשונה במתכונת הפורמולה 1 כשהוא נוהג באלפא 158 מוגדשת, וב-1951 הארגנטינאי חואן מנואל פנג'יו ניצח באלפא 159 (המכונית הראשונה שבה נוסה מגדש דו-שלבי) וזכה באליפות העולם השנייה.
אליפויות עולם נוספות הושגו בשנים 1975 ו-1977 כאשר אב הטיפוס של האלפא 33 שלט בקטגוריית אליפות העולם למכוניות ספורט ואליפות העולם ליצרנים בשנים 1967 עד 1977. כן זכתה אלפא רומיאו בעשרות אליפויות אירופה ואליפויות איטליה, בריטניה, גרמניה וספרד בקטגוריות GT, Touring Cars ועוד
בשנת 1933 הולאמה אלפא רומיאו על ידי הממשלה הפשיסטית של בניטו מוסוליני.
אחר כך נשארה בבעלות ממשלת איטליה והתמקדה בייצור ושיווק של מכוניות יוקרה ומכוניות ספורט.